Врз основа на член 3 од Правилникот за критериумите, условите и постапката за избор на **„Најдобрите од спортот во општина Охрид“,** Градоначалникот на Општина Охрид, распишува:

**КОНКУРС**

**за доделување награди и признанија во изборот на најуспешни спортистки и спортисти, тренер и спортска екипа на Охрид,**

**за 2024 година**

**1.**Општина Охрид покренува постапка за избор на **„Најдобрите од спортот во општина Охрид“** за 2024 година.

**2.** Наградите и признанијата за најуспешните спортистки и спортисти, тренер и спортска екипа во Охрид, се доделуваат за постигнати резултати во индивидуален и во клубски спорт во тековната година, на спортистки, спортисти и тренери жители во општина Охрид и спортска екипа со седиште во општина Охрид.

**3**.Наградите и признанијата за Спортист/ка – кој не е од Охрид а кој настапува во екипа од Охрид, Спортист/ка - од Охрид кој настапува за екипа надвор од територијата на општина Охрид, Спортист/ка во категоријата на лица со посебни потреби и Спортист/ка со најдобар остварен резултат во водени спортови, се доделуваат на жители на Охрид за постигнати резултати во индивидуален и во клубски спорт во тековната година, на спортистки и спортисти кои настапуваат за спортски клубови на територијата на општина Охрид и надвор од неа.

**4**.Наградата и признание за Спортска легенда – за посебни заслуги во спортот се доделува на лице родено во Охрид за промоција,развој и постигнати резултати во областа на спортот.

**5.**Право на предлагање на кандидати за изборот на најуспешните, имаат спортските клубови со седиште во општина Охрид,физички лица кои се жители на општина Охрид и национални спортски федерации/асоцијации, со уредна документација која што треба да содржи: копија за регистрација на субјектот, копија од регистрациска книшка на предложениот спортист/ка, тренер со право на настап на натпревари во тековната година,официјален документ за постигнатите спортски резултати објавени во билтени, на веб -страници, на код - системи и сличноспортските клубови и нивните членови, чиешто седиште е во Охрид, како и физички лица.

**6.** Предлозите за избор на **„Најдобрите од спортот во општина Охрид“** за 2024 година, се за следниве категории:

* Спортист на годината ;
* Охридска Спортска надеж (мажи и жени) во индивидуален и колективен спорт ;
* Тренер на годината ;
* Спортска екипа на годината;
* Спортист/ка од Охрид кој настапува за екипа надвор од територијата на општина Охрид ;
* Спортист/ка кој не е од Охрид,а настапува во екипа од Охрид;
* Спортист/ка во категоријата на лица со посебни потреби;
* Охридска Спортска легенда – за посебни заслуги во спортот и
* Спортист/ка со најдобар остварен резултат во водени спортови.

**ПРАВИЛНИК**

**за критериумите, условите и постапката за**

**„Најдобрите од спортот во општина Охрид“**

**Основни одредби:**

**Член 1**

Со овој Правилник се утврдуваат критериумите, условите и постапката за избор на најдобрите од спортот во општина Охрид, во кој влегуваат најуспешни спортистки и спортисти, тренер и спортска екипа од општина Охрид.

**Член 2**

Признанието за најдобрите од спортот во општина Охрид, се доделува за постигнати резултати во индивидуален и во клупски спорт во тековната година и тоа на: спортистки, спортисти,тренери жители во општина Охрид и спортска екипа со седиште во општина Охрид.

**Член 2а**

Исклучок е категоријата спортист/ка кој не е од Охрид а кој настапува во екипа од Охрид, за кој не е потребно да поседува идентификационен документ за место на живеење во Охрид.

**Член 3**

Изборот се врши врз основа на објавен оглас на веб - страницата на општина Охрид.

Огласот го објавува градоначалникот на општина Охрид.

**Член 4**

Признанието заизбор на најдобрите од спортот во општина Охрид се доделува во следниве категории:

* Спортист на годината;
* Охридска Спортска надеж;
* Тренер на годината;
* Спортска екипа на годината;
* Спортист/ка од Охрид кој настапува за екипа надвор од територијата на општина Охрид;
* Спортист/ка кој не е од Охрид, а настапува во екипа од Охрид;
* Спортист/ка во категоријата на лица со посебни потреби;
* Охридска Спортска легенда – за посебни заслуги во спортот и
* Спортист/ка со најдобар остварен резултат во водени спортови.

**Критериуми за доделување на спортското признание**  **„Најдобрите од спортот во општина Охрид“**

**Член 5**

Критериум за спортските остварувања се резултатите постигнати на олимписки, светски, европски првенства и други меѓународни натпреварувања организирани од страна на соодветни меѓународни спортски федерации и асоциации и државни првенства.

**Член 6**

На соодветните натпреварувања каде што е остварен спортскиот резултат, условите за номинирање на спортистките и спортистите во поединечни спортови во изборот на најуспешни спортистки и спортисти, тренер и спортска екипа во општина Охрид се:

* На Светско првенство каде што учествуваат минимум 30 земји и на истото учествуваат најмалку 8 натпреварувачи во поединечна конкуренција и оствариле најмалку две победи;
* На Европско првенство каде што учествуваат минимум 15 земји и на истото учествуваат најмалку 8 натпреварувачи во поединечна конкуренција и оствариле најмалку две победи;
* На Балканско првенство каде што учествуваат минимум 8 земји и на истото учествуваат најмалку 8 натпреварувачи во поединечна конкуренција и оствариле најмалку две победи.

**Член 6 а**

За водените спортови кои се од исклучителна важност за општина Охрид,критериумите за бодирање на најуспешните се следни:

* Учество на Светско првенство каде учествуваат минимум 30 земји
* Учество на Европско првенство каде учествуваат минимум 15 земји
* Учество на Балканско првенство каде учествуваат минимум 8 земји.

**Член 7**

Клубовите и нивните членови од екипните спортови се рангираат преку настапи на големите натпреварувања, кои претходно учествуваат на натпревари во квалификациите и групите во европските лиги на шампиони, евролигите, европските купови и други регионални натпреварувања и националните првенства.

**Член 8**

Предлозите за горенаведените спортски категории ги доставуваат спортските клубови со седиште во општина Охрид,физички лица кои се жители на општина Охрид и национални спортски федерации/асоцијации, со уредна документација која што треба да содржи: копија за регистрација на субјектот, копија од регистрациска книшка на предложениот спортист/ка, тренер со право на настап на натпревари во тековната година,официјален документ за постигнатите спортски резултати објавени во билтени, на веб -страници, на код - системи и слично.

**Постапка за избор:**

**Член 9**

Гласањето се одвива на следниот начин:

* За Спортист на годината се гласа за 1 спортист во машка или женска конкуренција, со доделување на бодови;
* За Спортска надеж се гласа за 1 спортист во машка и 1 во женска конкуренција во индивидуален спорт како и за 1 спортист во машка и 1 во женска конкуренција во колективен спорт, со доделување на бодови, и тоа според бодовната листа.Во оваа категорија влегуваат спортисти до осумнаесет годишна возраст;
* Спортист/ка со најдобар остварен резултат во водени спортови(се гласа за 1 спорт).

**Табела**:

**Б О Д О В Н А Л И С Т А**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **М бр.** | **Олимписки игри** | **Светско првенство** | **Европско првенство** | **Универзијади** | **Медитерански игри** | **Балкански првенства** | **Државни**  **првенства** | **Учество на Олимписки игри** | **Учество Светско првенство** | **Учество Европско првенство** | **Учество на универзијада** | **Учество на медитерански игри** | **Учество на Државно прв.** |
| **1** | **100** | **80** | **70** | **50** | **40** | **20** | **10** | **10** | **8** | **6** | **4** | **2** | **1** |
| **2** | **90** | **70** | **60** | **40** | **30** | **15** | **5** |  |  |  |  |  |  |
| **3** | **80** | **60** | **50** | **30** | **20** | **10** | **3** |  |  |  |  |  |  |
| **4-20** | **70** | **50** | **40** | **20** | **10** | **5** | **0** |  |  |  |  |  |  |
| **21-40** | **60** | **40** | **30** | **10** | **5** | **3** | **0** |  |  |  |  |  |  |
| **41-100** | **50** | **30** | **20** | **5** | **1** | **1** | **0** |  |  |  |  |  |  |
| **101-150** | **40** | **20** | **10** | **1** | **0** | **0** | **0** |  |  |  |  |  |  |
| **151-200** | **30** | **10** | **5** | **0** | **0** | **0** | **0** |  |  |  |  |  |  |
| **201-** | **10** | **5** | **1** | **0** | **0** | **0** | **0** |  |  |  |  |  |  |

**Корективни бодови :**

1. Бодовите од листата за неолимписките спортови се намалуваат

за 50 %;

1. Бодовите на спортските дисциплини кои се изведуваат самостојно без противник, односно се однесуваат за борби со замислен противник во неолимписките спортови, се намалуваат за 70 % ;
2. Бодовите кај јуниорската категорија се намалуваат за 50 % (во однос на сениорите) ;
3. Бодовите на спортистите со посебни потреби се намалуваат за 50 % (од бодовната листа) ;
4. Доколку повеќе спортисти добијат ист број на бодови по бодовната листа, одлучуваат бодовите од членовите на комисијата кои доделуваат од 5 до 1 бод.

**Член 10**

За спортска екипа на годината од Охрид, тренер на годината, спортист/ка кој не е од Охрид а настапува за екипа од Охрид,и спортист/ка од Охрид кој настапува во екипа надавор од територијата на општина Охрид, спортист/ка со најдобар остварен резултат во водените спортови, се гласа со заокружување само на еден од номинираните.

**Член 11**

Во случај на ист број бодови се применува правото на поделба на наградата.

**Член 12**

За спортист/ка во категоријата на лица со посебни потреби и спортска легенда се гласа со заокружување само на еден од номинираните.

**Член 13**

Право на глас и одлучување во изборот, имаат членовите на комисијата за избор и доделување награди и признанија на „Најдобрите од спортот во општина Охрид“.

**Член 14**

За сублимирање и релевантност на гласањето, надлежна е горенаведената комисија составена од 7 (седум) члена, која се формира со одлука на градоначалникот на општина Охрид .

**Член 15**

Пред донесувањето на конечната одлука за избор на најдобрите, секој член на комисијата има право да поднесе свој предлог во листата на номинираните кандидати по конкурсот, кои не се предложени од спортските клубови со седиште во Охрид или физички лица.

Секој член од комисијата има право да предложи награда која не е опфатена во член 4 и доколку биде реализирана за истата се доделува плакета и 15.000 денари.

**Член 16**

Настанот го организира комисијата, одделението за спорт,млади и невладини организации при општина Охрид и секторот за поддршка на градоначалникот на општина Охрид со доделување на:

* Плакета и 45.000 денари за Спортист на годината;
* Плакета и по 15.000 денари за Спортска надеж во колективен и индивидуален спорт во машка и женска конкуренција;
* Плакета и 20.000 денари за Тренер на годината;
* Плакета и 15.000 денари за Спортска екипа на годината;
* Плакета и 15.000 денари за Спортист/ка од Охрид, кој настапува во екипа надвор од територијата на општина Охрид;
* Плакета и 15.000 денари за Спортист/ка кој не е од Охрид а настапува за екипа од Охрид;
* Плакета и 20.000 денари за Спортист/ка во категоријата на лица со посебни потреби;
* Плакета и 20.000 денари за Охридска Спортска легенда – за посебни заслуги во спортот;
* Плакета и 20.000 денари за Спортист/ка со најдобар остварен резултат во водени спортови.

**Член 17**

По разгледувањето и донесувањето на конечната одлука за изборот од страна на комисијата, резултатите ќе бидат објавени на веб - страницата од општина Охрид, веднаш по свеченото доделување на наградите и признанијата.

**Член 18**

Овој правилник го донесува и потпишува градоначалникот на општина Охрид и ќе биде објавен на веб - страницата на општина Охрид.

**Член 19**

Овој правилник влегува во сила со денот на донесување и ќе биде објавен во Службен гласник на општина Охрид.

**Услови за пријавување:**

**ПРИЈАВА ЗА УЧЕСТВО НА КОНКУРС ЗА ИЗБОР НА**

**„НАЈДОБРИТЕ ОД СПОРТОТ ВО ОПШТИНА ОХРИД ЗА 2024“**

|  |  |
| --- | --- |
| **Кандидат** |  |
| **Адреса** |  |
| **Телефон** |  |
| **Е-пошта** |  |
| **Име и презиме и контакт на предлагачот** |  |
| **Категорија за награда** |  |
| **Правен статус предлагачот:**  **А) Здруженија на граѓани – спортски клуб**  **Б) Физичко лице** | |

**Во прилог на оваа пријава да се достават следните документи:**

1. Потврда за утврден правен статус на кандидатот издадена од соодветна институција ;

2. Решение за вршење дејност-спорт издадено од Агенцијата за спорт и млади ;

3. Доказ и покана за учество во некои од организираните системи на натпреварување организирани од страна на спортските федерации или асоцијации како и доказ за награди и признанија,листа на земји учеснички како и листа и број на натпреварувачи.

4. Краток опис за кандидатурата

5. Доказ за жителство (лична карта или патна исправа).

**ОПИС ЗА КАНДИДАТУРАТА**

(се пополнува краток опис)

Јавниот конкурс трае до **24.01.2025 година до 14.00 часот.**

Предлозите се доставуваат во затворен и запечатен коверт, во **архивата** на Општина Охрид, со адреса на ул. „Димитар Влахов“ бр.57 Охрид, со назнака **„Најдобрите од спортот во општина Охрид за 2024 година“.**

Дополнителни информации во врска со конкурсот, на телефон 046 262 - 492 локал 198 или sport@ohrid.gov.mk

**Општина Охрид**

**Градоначалник**

**Кирил Пецаков**